Малла Нури

Малла Нури, гьакӀни Ахцегьви Нури — лезги шаир. Малла Нури 1835 йисуз Ахцегьа дидедиз хьана. Хци зигьин авай гадади хайи хуьруьн медресада кӀелна, илимрин дибар ва чӀалар чирна. Ам манияр ва шиирар теснифунал машгьул хьана. 1877 йисан бунтара иштирак авунай Нури сифте Дербент шегьердин Наринкъеледин зинданда туна, ахпа Урусатдиз суьргуьндиз акъудна. М. Нуриди гзаф йисара Бакудин нафтӀадин мяденра кӀвалахна. И йисара ада фялейрин четин уьмуьрдикай, гьахъсуз дуьньядикай, ришветда вил авай судуйрикай хци шиирар кхьена. 1913 йисуз Петербургда акъатзавай «Дагъустандин пакаман ярар» газетда Малла Нуридин «Тъурбат» шиир чапна. Малла Нури 1913 йисуз Ахцегьа рагьметдиз фена. == Чешмеяр == # Лезгийрин поэзиядин антология, 1978. # Дагъустандин савкьватар, 1987. # Лезгийрин революциядилай виликан девиррин литература, 1990. Категория:Лезги шаирар